CELEX: 32014R1109
Language: et
Date: 2014-10-20 00:00:00
Title: Komisjoni rakendusmäärus (EL) nr 1109/2014, 20. oktoober 2014 , milles käsitletakse loa andmist Saccharomyces cerevisiae CBS 493.94 valmistise kasutamiseks nuumveiste, vähem tähtsate nuumamiseks ettenähtud mäletsejaliste, lüpsilehmade ja vähem tähtsate piima tootvate mäletsejaliste söödalisandina ning muudetakse määrusi (EÜ) nr 1288/2004 ja (EÜ) nr 1811/2005 (loa hoidja Alltech France)  EMPs kohaldatav tekst

21.10.2014   
            
            
               ET
            
            
               Euroopa Liidu Teataja
            
            
               L 301/19
            
         KOMISJONI RAKENDUSMÄÄRUS (EL) nr 1109/2014,
   20. oktoober 2014,
   milles käsitletakse loa andmist Saccharomyces cerevisiae CBS 493.94 valmistise kasutamiseks nuumveiste, vähem tähtsate nuumamiseks ettenähtud mäletsejaliste, lüpsilehmade ja vähem tähtsate piima tootvate mäletsejaliste söödalisandina ning muudetakse määrusi (EÜ) nr 1288/2004 ja (EÜ) nr 1811/2005 (loa hoidja Alltech France)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused. Nimetatud määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.
            
         
               (2)
            
            
               Kooskõlas direktiiviga 70/524/EMÜ on komisjoni määrusega (EÜ) nr 1288/2004 (3) antud tähtajatu luba kasutada Saccharomyces cerevisiae CBS 493.94 valmistist söödalisandina vasikate ja nuumveiste puhul ning komisjoni määrusega (EÜ) nr 1811/2005 (4) lüpsilehmade puhul. Vastavalt määruse (EÜ) nr 1831/2003 artikli 10 lõike 1 punktile b kanti see valmistis seejärel olemasoleva tootena söödalisandite registrisse. Komisjoni määrusega (EÜ) nr 886/2009 (5) on kümneks aastaks antud kõnealuse valmistise kasutamise luba hobuste puhul.
            
         
               (3)
            
            
               Kooskõlas määruse (EÜ) nr 1831/2003 artikli 10 lõikega 2 ja koostoimes nimetatud määruse artikliga 7 on esitatud taotlus Saccharomyces cerevisiae 493.94 valmistise uuesti hindamiseks selle kasutamiseks nuumveiste, vähem tähtsate nuumamiseks ettenähtud mäletsejaliste, lüpsilehmade ja vähem tähtsate piima tootvate mäletsejaliste söödalisandina; ühtlasi taotletakse kõnealuse söödalisandi klassifitseerimist söödalisandite kategooriasse „zootehnilised lisandid”. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 8. aprilli 2014. aasta arvamuses (6) järeldusele, et kavandatud kasutustingimuste juures ei avalda Saccharomyces cerevisiae 493.94 valmistis kahjulikku mõju loomade ja inimeste tervisele ega keskkonnale. Toiduohutusamet leidis ka, et valmistis võib suurendada lüpsilehmade piimaandi ning et selle tõhusust võib ekstrapoleerida vähem tähtsatele piima tootvate mäletsejaliste liikidele. Toiduohutusamet leidis ka, et valmistis võib suurendada nuumveiste tootlikkust ning et selle tõhusust võib ekstrapoleerida vähem tähtsatele piima tootvate mäletsejaliste liikidele. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
            
         
               (5)
            
            
               
                  Saccharomyces cerevisiae CBS 493.94 valmistise hindamine näitab, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Määrusi (EÜ) nr 1288/2004 ja (EÜ) nr 1811/2005 tuleks seepärast vastavalt muuta.
            
         
               (7)
            
            
               Kuna ohutusnõuded ei eelda loa tingimuste muudatuste viivitamatut kohaldamist, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.
            
         
               (8)
            
            
               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Loa andmine
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „soolestiku mikrofloorat tasakaalustavad ained”, lubatakse kasutada söödalisandina loomasöötades vastavalt lisas esitatud tingimustele.
   Artikkel 2
   Määruse (EÜ) nr 1288/2004 muutmine
   Määruse (EÜ) nr 1288/2004 I lisast jäetakse välja numbrile E 1704 vastava, Saccharomyces cerevisiae CBS 493.94 kohta tehtud kande see osa, mis käsitleb nuumveiseid.
   Artikkel 3
   Määruse (EÜ) nr 1811/2005 muutmine
   Määruse (EÜ) nr 1811/2005 III lisast jäetakse välja numbrile E 1704 vastav kanne Saccharomyces cerevisiae CBS 493.94 kohta.
   Artikkel 4
   Üleminekumeetmed
   Lisas nimetatud valmistist ja seda valmistist sisaldavat sööta, mis on toodetud ja märgistatud enne 10. maid 2015 kooskõlas enne 10. novembrit 2014 kohaldatud eeskirjadega, võib jätkuvalt turule lasta ja kasutada olemasolevate varude ammendumiseni.
   Artikkel 5
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. oktoober 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  Nõukogu direktiiv 70/524/EMÜ, 23. november 1970, söödalisandite kohta (EÜT L 270, 14.12.1970, lk 1).
   
      (3)  Komisjoni määrus (EÜ) nr 1288/2004, 14. juuli 2004, mis käsitleb teatavate söödalisandite kasutamise alalist lubamist ja juba loa saanud söödalisandi uue kasutusviisi ajutist lubamist (ELT L 243, 15.7.2004, lk 10).
   
      (4)  Komisjoni määrus (EÜ) nr 1811/2005, 4. november 2005, mis käsitleb teatavate söödalisandite kasutamise ajutist ja alalist lubamist ning juba loa saanud söödalisandi uue kasutusviisi ajutist lubamist (ELT L 291, 5.11.2005, lk 12).
   
      (5)  Komisjoni määrus (EÜ) nr 886/2009, 25. september 2009, milles käsitletakse valmistise Saccharomyces cerevisiae CBS 493.94 lubamist hobuste söödalisandina (loa omanik Alltech France) (ELT L 254, 26.9.2009, lk 66).
   
      (6)  EFSA Journal (2014); 12(5):3666.
   
      LISA
      
                  Söödalisandi identifitseerimisnumber
               
               
                  Loa hoidja
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Kolooniaid moodustavate osakeste (CFU) arv täissööda kilogrammi kohta, mille niiskusesisaldus on 12 %
               
            
                  
                     Kategooria: zootehnilised lisandid. Funktsionaalrühm: soolestiku mikrofloorat tasakaalustavad ained.
                  
               
            
                  4a1704
               
               
                  ALLTECH
                  Prantsusmaa
               
               
                  
                     Saccharomyces cerevisiae
                  
                  (CBS 493.94)
               
               
                  
                     Söödalisandi koostis
                  
                  
                     Saccharomyces cerevisiae CBS 493.94 valmistis, mis sisaldab:
                  tahkel kujul vähemalt 1 × 109 CFU söödalisandi grammi kohta.
                  
                     Toimeaine kirjeldus
                  
                  
                     Saccharomyces cerevisiae CBS 493.94.
                  
                     Analüüsimeetod
                      (1)
                  
                  Loendamine: süviskülvimeetod, mille puhul kasutatakse klooramfenikooli, glükoosi ja pärmiekstraktiga agarsöödet.
                  Identifitseerimismeetod: polümeraasi ahelreaktsioon.
               
               
                  Lüpsilehmad ja vähem tähtsad piima tootvate mäletsejaliste liigid.
               
               
                  —
               
               
                  1 × 107
                  
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused ja granuleerimispüsivus.
                           
                        
                              2.
                           
                           
                              Ohutusnõuded: käitlemisel kasutada respiraatorit.
                           
                        
               
                  10. november 2024
               
            
                  Nuumveised ja vähem tähtsad nuumamiseks ettenähtud mäletsejalised.
               
               
                  1 × 108
                  
               
            
         (1)  Analüüsimeetodite üksikasjad on kättesaadavad Euroopa Liidu söödalisandite referentlabori veebilehel aadressil https://ec.europa.eu/jrc/en/eurl/feed-additives/evaluation-reports